open-index/open-wikipedia-markdown huggingface dataset:
Gabriela Tarkanyi

**Gabriela Tarkanyi** (s. 12. marraskuuta 1982) on unkarilaissyntyinen venezuelainen toimittaja, sisustussuunnittelija ja yrittäjä. Hän on GPM Groupin toimitusjohtaja ja yksi perustajista.

## Yksityiselämä
Vuodesta 2006 lähtien Tarkanyi on ollut suhteessa venezuelalaisen autourheilija Pastor Maldonadon kanssa ja he menivät naimisiin 15. joulukuuta 2012 Canaiman kansallispuistossa, Venezuelassa. Heille syntyi tytär 6. syyskuuta 2013.

## Lähteet

## Aiheesta muualla
* Kotisivut
Jussittaret

**Jussittaret** on seinäjokelaisen Seinäjoen Maila-Jussien naisten pesäpallojoukkue, jonka edustusjoukkue pelaa Superpesistä.

## Historia

Vuonna 1977 Seinäjoen Maila-Jussien naisten joukkue saavutti mestaruuden Jussi Ristilän johtamana.

## Joukkueet
### Naisten Superpesisjoukkue 2025

## Junioritoiminta

## Palkinnot ja huomionosoitukset
### Palkitut

**Etenijäkuningatar:**
* Pirjo Hiipakka (1976)

**Kärkilyöntikuningatar:**
* Silja Syrjälä (2021)

**Vuoden lukkari:**
* Riitta Mikkola (1977, 1978, 1979, 1981)

**Vuoden pesäpalloilija:**
* Riitta Mikkola (1977)

### [[Itä-Länsi-ottelu|Naisten Itä-Länsi-valinnat]]
* Aulikki Pihlajamäki (1962, 1963)
* Saara Autio (1963, 1964)
* Marja Ala-Marttila (1975, 1977)
* Paula Kallionpää (1975, 1976, 1977)
* Marja-Leena Liljamo (1975, 1976)
* Riitta Mikkola (1975, 1976, 1977, 1978, 1979, 1980, 1981, 1982)
* Sinikka Ala-Marttila (1976, 1978)
* Pirjo Hiipakka (1976, 1977)
* Kaija Ojaniemi (1978, 1979, 1981, 1982)
* Ritva Laine (1979, 1980)
* Tiina Ranta (1979)
* Laura Kerola (2018, 2019)
* Anni Laakso (2021)
* Saaga-Angelia Raudasoja (2021)
* Silja Syrjälä (2021, 2022)

## Tilastot ja luettelot
### Pelinjohtajat
Seuraavat henkilöt ovat toimineet Seinäjoen Maila-Jussien naisten pelinjohtajina:

* Yrjö Salo (1975)
* Jussi Ristilä (1976–1977)
* Valto Tyynelä (1978)
* Markku Latvala (1979–1980)
* Seppo Tyynelä (1981)
* Aulis Peltomäki (1982)
* Lasse Ilomäki (1988–1989)
* Antti Kahila (1990–1991)
* Tapani Ylä-Autio (1992–1993)
* Jukka Peltoniemi (1994–1995)
* Risto Ojanperä (1996–1997)
* Jouko Pakkala (2003)
* Jouni Sivunen (2004)
* Jari Tyynelä (2011)
* Keijo Kitinoja (2012)
* Jari Mäkelä (2013–2014)
* Jukka Peltoniemi (2015)
* Jari Mäkelä (2016)
* Tero Tuomela (2017)
* Mikko Hylkilä (2018)
* Antti Kuusisto (2019–2021)
* Juha Antikainen (2022–2024)
* Erno Tuomainen (2025)

## Lähteet
Joensuun Maila (naiset)

**Joensuun Maila** (**JoMa**) on joensuulaisen samannimisen urheiluseuran naisten pesäpallojoukkue, jonka edustusjoukkue pelaa Superpesistä.

## Historia
Joensuun Mailan naisten edustusjoukkue pelasi pesäpallon naisten Suomensarjassa kausina 2001, 2004, 2014–2017. Naisten Ykköspesiksessä JoMan naiset ovat pelanneet kausina 2005, 2010, 2011, 2018 ja 2019. Kauden 2019 päätteeksi JoMa juhli Ykköspesiksen mestaruutta ja varmisti nousun naisten Superpesikseen kaadettuaan ratkaisevassa kolmannessa Ykköspesiksen finaaliottelussa Siilinjärven Pesiksen. Aiemmin naispesäpalloa on pelattu Joensuussa pääsarjatasolla vuonna 1962, kun KarMa pelasi naisten mestaruussarjassa.

## Joukkueet
### Naisten Superpesisjoukkue 2025

## Pelinjohtajat
Seuraavat henkilöt ovat toimineet Joensuun Mailan naisten pelinjohtajina:
* Pekka Kanninen (1985)
* Pekka Ikonen (1986)
* Ari Mononen (1990)
* Jani Korhonen (2004)
* Mikko Tiainen (2005)
* Ilpo Mustonen (2010–2011)
* Matti Kähkönen (2014)
* Antti Remes (2015)
* Ilpo Mustonen (2016)
* Anssi Raitala (2017–2018)
* Iivo Parviainen (2019–2020)

## Junioritoiminta

## Palkinnot ja huomionosoitukset
### [[Itä–Länsi-ottelu|Naisten Itä–Länsi-valinnat]]
* Johanna Pirskanen (2021, 2022, 2023)
* Marianne Roiha (2022)
* Liinu Turpela (2022)
* Maria Kaakinen (2023, 2024)
* Noora Pasi (2023, 2024, 2025)
* Veera Toikka (2023, 2024, 2025)
* Nelli Huotari (2024, 2025)
* Jutta Myllyniemi (2024)
* Hanna Toivanen (2024)

## Lähteet
Sanna Savikko

**Sanna Savikko** on suomalainen toimittaja ja juontaja, joka työskentelee Ylen aamussa. Hän sai koulutuksensa Tampereen yliopistosta ja aloitti journalistin uransa vuonna 2004 paikallismedian parissa. Vuonna 2008 hän siirtyi töihin Yleisradiolle ja vuonna 2012 Yle TV1:n Aamu-tv:n juontajatiimiin, johon hän edelleen kuuluu. 

Ylellä hän on juontanut myös muun muassa vuoden 2021 kuntavaalien vaalikeskustelut. Samana vuonna Savikko teki kirjailija Minna Salmen kanssa Ihmisen ääni -podcastia, jossa käsiteltiin yhteiskunnallisia aiheita ja henkilökohtaisia tarinoita.

Savikolla on kaksi lasta. Hän jäi viimeksi perhevapaalle 20. syyskuuta 2024, jolloin hänen tilalleen Ylen aamuun tulivat Anna Lehmusvesi ja Linda Vettanen.

## Lähteet
Iskandar Puteri

**Iskandar Puteri** on yli puolen miljoonan asukkaan kaupunki Malesiassa, Johorin osavaltion eteläosassa. Se on osa Johor Bahrun suurkaupunkialueelle nousevaa Iskandar Malesian talouskehitysaluetta. Ennen vuotta 2016 se tunnettiin nimellä **Nusajaya**. Vuonna 2017 se sai kaupunkioikeudet nimellä Iskandar Puteri. Nimellä kunnoitetaan sulttaani Mahmud Iskandar Ismailia. 

## Historia
Nusajaya oli osa osavaltion kunnianhimoista kehityssuunnitelmaa vuodesta 2007 alkaen. Siitä oli määrä tulla Johorin uusi hallintokeskus sekä lääketieteellisten palvelujen, korkeakoulutuksen ja korkean teknologian teollisuuden keskus. Kehitys kukoisti seuraavien vuosien aikana – uusi osavaltion hallintokeskus Kota Iskandar valmistui vuonna 2009, Educityn ensimmäinen ulkomainen yliopisto avattiin vuonna 2011, Puteri Harbourin ja Medinin ensimmäinen asuinrakennushanke käynnistettiin vuonna 2012 ja Nusajaya Tech Park vuonna 2014. Covid-19-pandemia ja kiinteistöalan ylikuumeneminen hidastivat kehitystä.

## Väestö
Vuonna 2020 Iskandar Puterissa oli 447 697 asukasta. Etniseltä taustaltaan heistä 47,7 % oli bumiputroja, 39,5 % kiinalaisia ja 12,4 % intialaisia.

## Liikenne

Iskandar Puterista pääsee bussilla Singaporeen muutamassa tunnissa. RTS-pikaraitiotien rakentamisesta tälle välille on sovittu.

## Lähteet
Aslikielet

**Aslikielet** on austroaasialaisiin kieliin kuuluva kieliryhmä, jonka puhuma-alue rajoittuu maantieteellisesti Malesiaan ja jonkin verran myös Thaimaahan. Kieliä puhuvat Malesian alkuperäiskansat. Kieliryhmän tutkimus on ollut 1990-luvulle asti melko vähäistä ja kaikki aslikielet lasketaan uhanalaisiksi. 

Kieliryhmään kuuluu 18 kieltä:

* jah hut
* pohjoiset aslikielet:
** chewong
** batek
** jehai
** minriq
** mintil
* ten'edn
* kensiu
* kintaq
* senoikielet:
** lanoh
** sabüm
** semai
** semnam
** temiar
* eteläiset aslikielet:
** mah meri
** semaq beri
** semelai
** temoq

## Lähteet
Manse PP (naiset)

**Manse PP** on tamperelaisen samannimisen urheiluseuran naisten pesäpallojoukkue, jonka edustusjoukkue pelaa Superpesistä.

## Historia
Manse PP Edustus ry:n naisjoukkue on voittanut kultaa vuosina 2017 sekä 2024, hopeaa vuosina 2018, 2020, 2022 ja 2023. Pronssimitalit joukkue on saanut kaulaansa vuonna 2021 eli mitaleita on kertynyt jo melkoinen määrä. Vuonna 2017 pesäpallogaalassa mestaruusjoukkueesta palkittiin vuoden lukkarina Senni Sallinen, pudotuspelien parhaana Henna Peltokangas sekä vuoden pelinjohtajana Jarkko Pokela. 
Joukkue pysyi melkein muuttumattomana seuraavan kauden, jolloin sijoitukseksi jäi hopea. Tämän jälkeen muutosta on tapahtunut vuosittain. Alkuperäisestä mestaruusjoukkueesta ei enää kaudella 2025 pelaa Manse PP:ssä ketään.

## Kotistadion

Manse PP Edustus ry pelaa kotiottelunsa Kaupin pesäpallostadionilla. Kentän pinta ja harjoittelupaikka uusittiin kaudelle 2020. Uusitun hiihto- ja pesäpallostadionin oli määrä valmistua Kauppiin kaudeksi 2021, mutta lopullinen valmistuminen siirtyi vuoteen 2022. Stadionhankkeen kokonaisbudjetti on yli 10 miljoonaa euroa.

## Joukkueet

### Naisten Superpesisjoukkue 2025

## Saavutukset

## Junioritoiminta

## Palkinnot ja huomionosoitukset
### Palkitut

**Lyöjäkuninkaalliset:**
* Siri Eskola (2022)

**Etenijäkuninkaalliset**
* Saaga-Angelia Raudasoja (2022, 2023, 2024)

**Kärkilyöntikuninkaalliset:**
* Virpi Hukka (2020)
* Siri Eskola (2022)

**Vuoden lukkari:**
* Senni Sallinen (2017)

**Vuoden pesäpalloilija:**
* Siri Eskola (2022)
* Virpi Hukka (2023)

**Vuoden tulokas:**
* Ida Lähde (2016)

**Kultainen maila**
* Virpi Hukka (2020)
* Siri Eskola (2022)

**Pudotuspelien arvokkain pelaaja:**
* Henna Peltokangas (2017)
* Saaga-Angelia Raudasoja (2024)

### [[Itä-Länsi-ottelu|Naisten Itä-Länsi-valinnat]]

* Jatta Vuorinen (2016)
* Mira Kolehmainen (2017, 2018)
* Henna Peltokangas (2017, 2018, 2019, 2021,  2022)
* Senni Sallinen (2017, 2018, 2019, 2021)
* Kirsi Ala-Lipasti (2018, 2021, 2022)
* Susanna Kylä-Kause (2018)
* Anna Ala-Kauhaluoma (2019, 2022, 2023, 2024)

* Ida Lähde (2019, 2021)
* Virpi Hukka (2021, 2023)
* Siri Eskola (2022)
* Saaga-Angelia Raudasoja (2022, 2023, 2024)
* Kiira Kautto (2023, 2024)
* Lina Olenius (2023)
* Venla Tanhua (2024)

## Tilastot ja luettelot
### Pelinjohtajat
Seuraavat henkilöt ovat toimineet Manse PP:n naisten pelinjohtajina:
* Jarkko Pokela (2016–2019)
* Markus Wirzenius (2020–2021)
* Juha Antikainen (2021)
* Jari Cavernelis (2022)
* Antti Vihtkari (2023)
* Manu Vartia (2024–)

## Lähteet
Sonja (albumi)

**Sonja** on suomalaisen iskelmälaulaja Sonja Lumpeen neljäs, vuonna 1990 julkaistu studioalbumi. Albumin tunnetuimpia kappaleita on ”Mua jättää et saa”, joka on käännös Sam Brownin hittikappaleesta ”Stop!” vuodelta 1988.

Fazer Finnlevy julkaisi albumin omistamallaan Scandia-levymerkillä vinyyli- ja CD-levyinä sekä C-kasettina. CD-levyllä ja C-kasetilla julkaistiin kappale ”Näin rakkaus alkoi”, joka ei sisälly vinyylilevylle.

## Kappaleet
; A-puoli
# 
# 
# 
# 
# 
# 

; B-puoli
# 
# 
# 
#  (vain CD-levyllä ja C-kasetilla)
# 
# 

## Tekijät
### Muusikot
* Marjo-Riitta Kervinen ja Martti Metsäketo – taustalaulut
* Rele Kosunen – taustalaulut (6, 10)
* Simo Salminen – trumpetti
* Markku Johansson – trumpetti (”Pääsi rinnallein painuu”)
* Pepa Päivinen – saksofoni
* Markku Veijonsuo – pasuuna
* Jukka Hakoköngäs, Marko Kataja ja Jari Puhakka – kosketinsoittimet
* Kaj Westerlund – kosketinsoittimet (”Näin alkaa rakkaus”)
* Jarmo Nikku – kitarat
* Pave Maijanen – kitarat, taustalaulut
* Häkä Virtanen ja Petri Asiala – bassokitarat
* Anssi Nykänen, Miri Miettinen ja Mongo Aaltonen – lyömäsoittimet

### Tuotanto
* Pave Maijanen ja Jaako Salo - tuottajat
* Tom Vuori / Takomo-studiot, Helsinki – äänitys ja miksaus (1989: 2, 9, 12; 1990)
* Magnus Löfving – valokuvat
* Birgit Pulkkinen – ulkoasu

## Lähteet
Hirohide Hamashima

**Hirohide Hamashima** (; s. 1952) on japanilainen Bridgestonen moottoriurheilurenkaiden kehitysjohtaja. Hän työskenteli Formula 1 -sarjassa Bridgestone-renkaiden kehitysjohtajana vuosina 1997–2010. Vuosina 2012–2014 Hamashima toimi Ferrarin rengaskehityksen johtajana.

## Lähteet
Riq Woolen

**Tariq ”Riq” Woolen** (s. 2. toukokuuta 1999) on yhdysvaltalainen amerikkalaisen jalkapallon pelaaja. Hänen pelipaikkansa on kulmapuolustaja. Woolen edustaa NFL-joukkue Seattle Seahawksia. Ennen NFL-uraansa hän edusti Texas-San Antonion yliopiston joukkuetta. Seahawks varasi hänet viidennellä kierroksella 153. varausvuorolla . Toukokuussa 2022 Woolen teki Seahawksin kanssa nelivuotisen ja yhteensä 3,99 miljoonan dollarin arvoisen. Tulokaskaudellaan 2022 hänet valittiin Pro Bowl -tähdistöotteluun ja hänellä oli eniten syötönkatkoja NFL:ssä. Woolen on pelannut 48 NFL:n runkosarjan ottelua. Näissä otteluissa hänellä on yhteensä 162 taklausta, 11 syötönkatkoa, yksi syötönkatkon palautuksella tehty touchdown, 41 puolustettua heittoa, yksi aiheutettu rähmäys ja viisi rähmäyksen palautusta. Woolen on pelannut yhden  ottelun. Tässä ottelussa hänellä oli yhteensä kolme taklausta ja yksi puolustettu heitto. Uran tilastot päivitetty kauden 2024 jälkeen.

## Lähteet
Turkanan piirikunta

**Turkanan piirikunta** () on aluehallinnollinen alue Kenian luoteisosassa, yksi maan 47 piirikunnasta. Piirikunnan pinta-alan on esitetty olevan esimerkiksi 68&nbsp;680,3, 71&nbsp;597,6 tai 77&nbsp;000 neliökilometriä. Väkiluvuksi on raportoitu 926&nbsp;976 asukasta (VL2019). Väestön valtaosa on turkanoita (niloteja). Turkanajärven etelärannalla asuu vähemmistöasemassa oleva El Molon yhteisö.

Turkanan piirikunta sijaitsee Kenian luoteisosassa. Sen rajanaapureina naapureina ovat lännessä Etelä-Sudan ja pohjoisessa Uganda. Kansallisesti naapureina ovat idässä Marsabitin, kaakossa Samburun sekä etelässä Baringon ja Länsi-Pokotin piirikunnat 

Tulkinnasta riippuen Turkanan piirikunnan pohjoispuolella tai pohjoisosassa sijaitsee kiistanalainen ja harvaanasuttu Ilemin kolmio (), jossa nomadiheimot ovat asuneet paimentolaisina, ja jota Kenia on pitänyt hallinnassaan vuosikymmeniä. Ilemin kolmion pinta-alalle on esitetty erilaisia arviota: esimerkiksi 10&nbsp;320 ja 14&nbsp;000 neliökilometriä (eli kyseessä on Uudenmaan maakuntaa suurempi alue). Kiistanalaisen seudun vesi- ja öljyvarat ovat lisänneet jännitteitä Kenian ja Etelä-Sudanin välillä.

Piirikunnan hallintokeskus on Lodwarin kaupunki (82&nbsp;970 as., VL2019).

Pääelinkeinoja ovat laiduntaminen ja kalastus. Yleisimmät laidunnettavat eläimet ovat vuohi, aasit, kamelit ja seebut. Erityisesti El Molon yhteisön väestö myös kalastaa Turkanajärvellä; tärkeimmät saaliskalat ovat kirjoahveniin kuuluva tilapiat ja niilinahven.
Muita elinkeijoja ovat maniokin, hirssin, durran sekä kuivuutta sietävän maissin viljely, hunajantuotanto, hiilen tuotanto, kudonta ja turismi. Nähtävyyksiin lukeutuu muun muassa Unescon maailmanperintöluettelon kohde Turkanajärven kansallispuistot, jonka alue sisältää kolme kansallispuistoa Turkanajärven alueella. Näistä yksi eli Central Islandin kansallispuisto sijaitsee Turkanan piirikunnassa.

Piirikunnasta on löydetty raakaöljyesiintymä, jonka hyödyntämisoikeudet on keväällä 2025 myyty Gulf Energylle. Kenian hallitus tukee kaupallisen öljyntuotannon käynnistämistä esimerkiksi vuosien 2025-2026 budjetissaan. Koeporausten perusteella saatava raakaöljy olisi kevyttä ja rikkipitoisuudeltaan verrattavissa Brent-laatuun, mutta öljyn sisältämä vaha aiheuttaa erityisiä vaatimuksia öljyn lämpötilalle sitä siirrettäessä esimerkiksi putkistojen kautta. Öljyesiintymä on maailman mitassa melko pieni, paljon pienempi kuin esimerkiksi Etelä-Sudanin todetut öljyvarat.


Turkana_DSC08830.jpg|Kylää Turkanan piirikunnassa.
Turkana DSC08862.jpg|Toisenlaisia kyläasutuksia.
Mt. Lodwar.jpg|Turkanavuori ja asutuksia asen juurella (2009).
Girl with a Machete (11196142263).jpg|Polttopuita kantava nuori nainen tai tyttö.
01 camel.jpg|Kameleiden paimentamista.
Turkana Village Aerial.jpg|Kylä aavikon hiekkavaltaisessa maastossa.
View Of Lake Turkana From Eliye Springs Hotel Resort.JPG|Turistimajoja Turkanajärven rannalla.
Kenya Aerial 2009-08-27 14-27-32.JPG|Turkanajärven vulkaanista alkuperää oleva Central Island ilmakuvassa. 
Flamingo Lake 01.jpg| Kraaterijärvi Central Islandin kansallispuistossa.


## Lähteet

## Aiheesta muualla
Linlithgow’n palatsi

**Linlithgow’n palatsi** on Skotlannin Linlithgow'ssa sijaitseva todennäköisesti 1100-luvulla perustettu palatsi, joka toimi vuosisatojen ajan tärkeänä sotilaallisena linnoituksena ja vuosien 1440–1603 välillä myös Skotlannin kuninkaallisen hovin suosimana oleskelupaikkana. Linna tunnetaan esimerkiksi Maria Stuartin syntymäpaikkana. Linlithgow sijaitsee Edinburghista länteen. Linna rakennettiin uudelleen vuonna 1440, ja entisöintityöt aloitettiin vuonna 1832.

## Historia
Palatsi sijaitsee matalan maankohouman päällä. Lähistöllä on pieni järvi.

Palatsin paikalle perustettiin linna tai kartano todennäköisesti vuosien 1124–1153 välillä, kun kuningas David I perusti Linlithgow’n *[[Royal burgh|royal burghin]]* eli eräänlaisen hallinnollisen alueen. Ensimmäinen kirjallinen lähde, jossa mainitaan nimenomaan linna, on peräisin vuodelta 1296. Tuona vuonna kuningas Edvard I yöpyi linnassa.

1200-loppupuolesta vuoteen 1746 asti linna oli tärkeä sotilaallinen linnoitus. Vuonna 1440 linna rakennettiin uudelleen. Siitä lähtien vuoteen 1603 asti se oli myös Skotlannin hovin ahkerassa käytössä. Kuningas Jaakko V ja hänen tyttärensä kuningatar Maria I syntyivät linnassa 1500-luvulla. Myös Marian pojantytär Elisabet Stuart vietti linnassa aikaa lapsena. Tiedetään, että linna oli Jaakko V:n suosikkiasuinpaikka.

Vuodesta 1603 lähtien linna jäi rapistumaan, kun kuningas Jaakko I muutti Lontooseen asumaan. Vuoteen 1688 mennessä linnasta olikin jäljellä enää raunioita. Rakennus vaurioitui entisestään vuonna 1746, kun sinne leiriytyneet Cumberlandin herttuan sotilaat sytyttivät sen vahingossa palamaan. Vuonna 1832 rakennusta alettiin kunnostaa.

## Nykyaika
Palatsin ympäristössä on nykyään julkinen puisto, ja rauniot ovat pääsymaksua vastaan avoinna yleisölle. Palatsin katto on aikojen saatossa sortunut, mutta muuten rakennus on suurelta osin pystyssä.

## Lähteet

## Aiheesta muualla
TV Eye Live

**TV Eye Live** on Iggy Popin live-albumi vuodelta 1978. Albumia on yleisesti pidetty Iggy Popin uran välityönä, jonka Pop julkaisi päästäkseen eroon huonosta levytyssopimuksesta. Albumi on kasattu sekalaisista keikkaäänitteistä vuoden 1977 esiintymisistä. Albumilla vierailee kosketinsoittajana David Bowie.

## TV Eye Live
Iggy Popin kaksi ensimmäistä sooloalbumia ''The Idiot'' (1977) ja ''Lust for Life'' (1977) saivat runsaasti julkisuutta (osittain David Bowien osallistumisen ansiosta) mutteivät myyneet levy-yhtiön mielestä erityisen hyvin. Vuonna 1978 RCA Records tarjosi Iggy Popille nopean ja vaivattoman tavan toimittaa sopimuksensa kolmas ja viimeinen albumi. Se antoi kolmannen levyn tekoon 90 000 dollarin budjetin. Iggy Pop neuvotteli tuolloin jo uutta sopimusta Arista Recordsin kanssa ja päätti hankkiutua vanhasta RCA-sopimuksesta nopeasti eroon. Niinpä hän julkaisi kolmantena RCA-albumina jo valmiiksi äänitetyn konserttitaltioinnin. Iggy Pop käytti 5 000 dollaria taltioinnin miksaukseen ja piti loput rahat. Taloudellisesti tämä saattoi olla ovela veto, mutta *TV Eye* *Live* -albumista tuli lähinnä kuriositeetti hänen urallaan. Äänenlaadultaan levy ei ole bootlegia parempi, ja sitä on yleisesti pidetty pettymyksenä. All Music -nettisivuston kriitikon Mark Demingin mukaan *TV Eye Live* on tarkoitettu vain pakkomielteisten Iggy Pop -keräilijöiden kokoelmiin.

Albumilla kuullaan äänityksiä konserteista, jotka pidettiin 21. ja 22. maaliskuuta 1977 The Agorassa Clevelandissa Ohiossa, 28. maaliskuuta 1977 The Aragonissa Chicagossa Illinoisissa sekä 26. lokakuuta 1977 The Uptown Theaterissa Kansas Cityssä Missourissa. Albumin kannen suunnitteli ja valokuvasi Iggy Popin silloinen tyttöystävä, valokuvaaja Esther Friedman. *TV Eye Live* herätti ilmestyessään huomiota mediassa lähinnä siksi, että levyllä koskettimia soittaa David Bowie.  

Iggy Pop teki vuonna 1978 lyhyen Euroopan kiertueen Sonic’s Rendezvous Bandin tukemana markkinoidakseen *T.V. Eye Live* -albumia. Hän esiintyi tuolloin myös ensimmäistä kertaa Suomessa, Kulttuuritalolla toukokuussa 1978.

## Kappaleet

# ”T.V. Eye” (Iggy Pop, Ron Asheton) – 4:24
# ”Funtime” (Iggy Pop, David Bowie) – 3:20
# ”Sixteen” (Iggy Pop) – 3:56
# ”I Got a Right” (Iggy Pop) – 4:29
# ”Lust for Life” (Iggy Pop, David Bowie) – 4:01
# ”Dirt” (Iggy Pop) – 5:19
# ”Nightclubbing” (Iggy Pop, David Bowie) – 6:16
# ”I Wanna Be Your Dog” (Iggy Pop, Ron Asheton) – 4:16

## Muusikot

* Iggy Pop – laulu
* David Bowie – koskettimet (kappaleissa 1, 2, 6 & 8)
* Ricky Gardiner – kitara (kappaleissa 1, 2, 6 & 8)
* Stacey Heydon – kitara (kappaleissa 3, 4, 5 & 7)
* Scott Thurston – koskettimet (kappaleissa  3, 4, 5 & 7)
* Tony Sales – basso
* Hunt Sales – rummut

## Lähteet
Singaporen kielet

**[[Singapore]]** on pienestä koostaan huolimatta hyvin monikielinen maa. *[[Ethnologue|Ethnologuen]]* mukaan maassa tavataan 25 kieltä, joista kaksi on kotoperäistä.

Monikielisyys on käytännössä normi Singaporessa. Vuoden 2020 väestönlaskennan mukaan 74,3 % kykenee lukemaan kahdella tai useammalla kielellä, ja osuus oli kasvanut jonkin verran kymmenen vuoden takaa. Lukutaitoisia on 97,1 % maan koko väestöstä. Koulujärjestelmä on suunniteltu siten, että kansalaiset opiskelevat äidinkielensä lisäksi myös muita kieliä.

## Viralliset kielet
Singaporen perustuslain mukaan maan viralliset kielet ovat englanti, malaiji, tamili ja mandariinikiina.

### Englanti
Englannin virallinen asema säilyi Singaporessa maan itsenäistymisen jälkeen, koska englannin katsottiin olevan kaupankäynnin kannalta hyödyllinen kieli. Tämän liäski englanti erikielisten yhteisöjen lingua franca sekä Singaporen ensisijainen ulkopolitiikan kieli.

Englanti oli vuonna 2020 maan käytetyin kotikieli (48,3 % koko väestöstä). Englannin puhujista hieman yli puolet puhuu toisena kielenään mandariinikiinaa ja 7,2 % muita kiinan kielen muotoja. Vain 13,2 % englannin puhujista ei puhu mitään muuta kieltä. 

### Malaiji
Malaiji määritellään perustuslain mukaan Singaporen ainoaksi kansalliskieleksi ja etnisillä malajeilla on perustuslain turvaama erikoisasema. Malajia tulee perustuslain mukaan kirjoittaa lähtökohtaisesti latinalaisin aakkosin. Malaijin erikoisasemasta kielii mm. se, että Singaporen kansallislaulu on tarkoitettu laulettavaksi nimenomaan malajin kielellä.

Malaijia puhuu ensimmäisenä kielenään 9,2 % Singaporen asukkaista.

### Tamili
Vuonna 2020 tamilia puhui 2,5 % singaporelaisista kotikielenään.

Tamilin kieli oli pitkään laskussa, mutta Intiasta ja Sri Lankasta tulleet turistit ovat onnistuneet nostamaan Singaporen intialaisväestön halukkuutta puhua tamilia ja kieli on jälleen dominoiva kieli intialaistaustaisissa perheissä.

### Mandariinikiina
Mandariinikiina on Singaporen toiseksi puhutuin kotikieli, jota puhui 29,9 % maan väestöstä vuonna 2020.

Kiinaa kirjoitetaan Singaporessa yksinkertaistetuin merkein vuonna 1976 tehdyn päätöksen nojalla. Huomionarvoista on kuitenkin, että Singaporen viranomaiset loivat omat yksinkertaistetut merkkinsä, jotka eroavat jonkin verran Kiinan kansantasavallassa käytettävistä merkeistä.

## Muut kielet
Singaporelaisella viittomakielellä ei ole standardimuotoa, joka kattaisi koko maan, mikä on vaikeuttanut sen käyttöä esim. opetuskielenä. Maan kuurojen yhteisö on kooltaan noin 500 000.

Mandariinikiinan lisäksi Singaporessa puhutaan myös muita kiinan kielen muotoja. Näitä ovat mm. minnan- ja kantonikiina. Valtiovalta on vuodesta 1979 lähtien kannustanut kiinankielistä väestöä puhumaan nimenomaan mandariinikiinaa Puhu mandariinia -kampanjallaan.

Vierastyöläisten mukana tulleita kieliä ovat mm. tagalog, bengali ja punjabi. Vuonna 2020 muita kuin virallisia kieliä käyttää kotikielenään vain 1,4 % maan väestöstä.

## Lähteet

* 

### Viitteet
Kirke Helsinge

**Kirke Helsinge** on taajama Kalundborgin kunnassa Tanskassa. Taajamassa oli 515 asukasta vuoden 2025 alussa.

## Väestökehitys

## Lähteet

## Aiheesta muualla
Kees van de Grint

**Kees van de Grint** (s. 12. syyskuuta 1951) on hollantilainen insinööri. van de Grint tunnetaan erityisesti merkittävästä ajastaan rengasvalmistaja Bridgestonella, jossa hän työskenteli tiiviisti Ferrarin ja Michael Schumacherin kanssa. Hän on toiminut FIA:n kartingkomitean varapuheenjohtajana vuosina 2010–2018.

Vuodesta 2022 lähtien Van de Grint on esiintynyt viikoittain Viaplaylla, jossa hän juontaa "In de Slipstream" -ohjelmaa yhdessä Allard Kalffin kanssa. Hän esiintyy myös säännöllisesti analyytikkona Formula 1 -lähetyksissä.

## Lähteet
Sæby (täsmennyssivu)

**Sæby** voi tarkoittaa seuraavia:

* Sæby, taajama Fredrikshavnin kunnassa Tanskassa
* Sæby, taajama Kalundborgin kunnassa Tanskassa
* Sæby, taajama Lejren kunnassa Tanskassa
Sejerby

**Sejerby** on entinen taajama Kalundborgin kunnassa Tanskassa. Taajamassa oli 201 asukasta vuoden 2021 alussa.

## Väestökehitys

## Lähteet

## Aiheesta muualla
Alvari Stenbäck

**Alvari Stenbäck** on suomalainen näyttelijä ja muusikko. Hän on valmistunut teatteritaiteen maisteriksi Taideyliopiston Teatterikorkeakoulusta vuonna 2025.

## Ura
Stenbäck on esiintynyt teatterissa, televisiossa ja elokuvissa. Hän näytteli Pepeä elokuvassa *[[Levoton Tuhkimo (elokuva)|Levoton Tuhkimo]]* (2024) ja on ollut mukana muun muassa sarjoissa *Onnea* (2023) ja *Tähtitehdas* (2023).

## Musiikki
Stenbäck julkaisee suomenkielistä popmusiikkia artistinimellä Alvari.

## Koulutus
Ennen näyttelijäopintojaan Stenbäck opiskeli Sibelius-Akatemiassa musiikkikasvatusta ja musiikkiteatteria.

## Lähteet
Rebecca Nelimarkka

**Rebecca Ingrid Nelimarkka** (s. 10. heinäkuuta 2006 Ulvila) on suomalainen keihäänheittäjä. Hän voitti vuonna 2022 keihäänheiton Euroopan nuorten olympiafestivaaleilla.

## Ura
Rebecca Nelimarkka syntyi ja kasvoi Ulvilassa. Hän aloitti yleisurheilun nuorena. Vuonna 2022 Nelimarkka voitti kultaa Euroopan nuorten olympiafestivaaleilla Banská Bystricassa Slovakiassa heitettyään 51,69 m (500 g keihäs).

Kesäkuussa 2023 hän paransi Suomen alle 18-vuotiaiden ennätystä lähes kahdella metrillä tulokseen 59,98 m. Vuonna 2024 hän sijoittui viidenneksi alle 20-vuotiaiden MM-kisoissa Limassa tuloksella 53,00 m. Vuonna 2025 Nelimarkka saavutti hopeaa alle 20-vuotiaiden EM-kisoissa Tampereella tuloksella 54,43 m.

Vuonna 2025 hänet palkittiin Satakunnan Urheilugaalassa vuoden nuorena urheilijana.

## Saavutuksia

* Euroopan nuorten olympiafestivaalit 2022 – kultaa (51,69 m)
* Suomen alle 18-vuotiaiden ennätys: 59,98 m (500 g keihäs, 2023)
* Euroopan nuorten olympiafestivaalit 2023 – 2. sija (58,91 m)
* Alle 20-vuotiaiden MM-kisat 2024, Lima – 5. sija (53,00 m)
* Satakunnan urheilugaalan vuoden nuori urheilija (2025)
* Kalevan kisat 2025, Espoo – 2. sija (54,73 m)
* Alle 20-vuotiaiden EM-kisat 2025, Tampere – hopeaa (54,43 m)

## Henkilökohtaiset ennätykset

* Keihäs 500 g: 59,98 m, 4.6.2023, Parkano
* Keihäs 600 g: 56,70 m, 22.6.2024, Kuortane

## Lähteet
Wilhelm Genazino

**Wilhelm Genazino** (22. tammikuuta 1943 Mannheim – 12. joulukuuta 2018 Frankfurt am Main) oli saksalainen kirjailija ja toimittaja.  Hänen läpimurtonsa oli 1970-luvun lopun psykoginen romaanitrilogia *Abschaffel* (1977), *Die Vernichtung der Sorgen* (1978) ja *Falsche Jahre* (1979), joiden päähenkilö oli kolmekymppinen toimistotyöntekijä Abschaffel. Genazino panosti teoksissaan arkisten yksityiskohtien kuvaamiseen ja kiinnitti niiden avulla huomiota saksalaisen yhteiskunnan epäkohtiin.

Genazinon kirjoja käännettiin useille kielille. Hän sai Georg Büchnerin palkinnon vuonna 2004.
## Romaanit

* *Laslinstraße* (1965)
* *Abschaffel* (1977)
* *Die Vernichtung der Sorgen* (1978)
* *Falsche Jahre* (1979)
* *Die Ausschweifung* (1981)
* *Der Fleck, die Jacke, die Zimmer, der Schmerz* (1989)
* *Die Liebe zur Einfalt* (1990)
* *Die Kassiererinnen* (1998)
* *Ein Regenschirm dür diesen Tag* (2001)
* *Eine Frau, eine Wohnung, ein Roman* (2003)
* *Die Liebesbödigkeit* (2005)
* *Mittelmäßiges Heimweh* (2007)
* *Das Glück in glücksfernen Zeiten* (2009)
* *Wenn wir Tiere wären* (2011)
* *Bei Regen im Saal* (2014)
* *Außer uns spricht niemand über uns* (2016)
* *Kein Geld, keine Uhr, keine Mütze* (2018)

## Lähteet

## Aiheesta muualla
Ostosterapia

**Ostosterapia** tarkoittaa ostoksilla käymistä tarkoituksena parantaa omaa mielialaa, olotilaa tai kokemusta omasta elämänhallinnastaan. Tässä tapauksessa ostoksia tehdään joko niistä yksilölle koituvan mielihyvän vuoksi tai henkisesti haastavina aikoina.

## Lähteet
Radisson Blu Scandinavia Hotell

**Radisson Blu Scandinavia Hotel** on Oslon ydinkeskustassa Slottsparkenin vieressä sijaitseva hotelli. Sen rakennutti Scandinavian Airlines ja valmistuessaan 1975 se oli Norjan suurin. Hotellia kutsutaan edelleen puhekielessä toisinaan ”SAS-hotelliksi”, vaikka lentoyhtiö lakkasi olemasta osaomistaja vuonna 2009. Hotellissa on 488 huonetta ja yhteensä 967 vuodepaikkaa.
## Lähteet

## Aiheesta muualla
Bolivian edustajainhuone

**Bolivian edustajainhuone** () on Bolivian kaksikamarisen parlamentin alahuone. Se koostuu 130 jäsenestä, jotka valitaan vaaleilla viiden vuoden välein.

Parlamentin suurin puolue on vuodesta 2005 ollut Evo Moralesin perustama Movimiento al Socialismo (’sosialismin liike’) eli MAS. Sillä on ajoittain ollut niin suuri enemmistö, että se on pystynyt itse muuttamaan perustuslakeja.

## Vaalitapa
Edustajainhuoneen jäsenistä 60 valitaan enemmistövaalilla yhden edustajan vaalipiireistä, 63 suhteellisilla listavaaleilla ja 7 paikkaa on varattu alkuperäisväestön edustajille. Puolueiden listoilla joka toisen ehdokkaan on oltava mies ja joka toisen nainen. Mikäli ehdokkaita on pariton määrä, naisia on oltava yksi enemmän kuin miehiä. Yhden ehdokkaan vaalipiirien ehdokkaista kullakin puolueella pitää olla vähintään puolet naisia. Äänioikeus- ja ehdolleasettumisikäraja on 18 vuotta. Äänestäminen on pakollista.

Edustajainhuoneen jäsen voidaan valita uudelleen kerran.

## Työskentely
Säännöllisiä täysistuntoja järjestetään ympäri vuoden. Pysyviä valiokuntia on 13.

Edustajainhuone säätää lakeja yhdessä senaatin kanssa, ja lain on saatava molempien kammareiden hyväksyntä. Säädetyt lait menevät presidentin vahvistettavaksi. Jos tämä kieltäytyy, laki palaa parlamenttiin, joka voi saattaa sen voimaan ilman presidentin allekirjoitusta.

Parlamentilla on rajoittamaton valta päättää maan budjetista.

Bolivian hallituksen ministereiden on nautittava edustajainhuoneen luottamusta. Koska Boliviassa presidentti hoitaa myös pääministerin tehtäviä, parlamentti ei voi äänestää hänen luottamuksestaan, mutta edustajainhuone ja senaatti voivat asettaa hänet virkasyytteeseen.

## Lähteet

## Aiheesta muualla
Kenian piirikunnat

**Kenian piirikunnat** () ovat Kenian aluehallinnon ja hajautetun vallankäytön yksiköitä, jotka muodostettiin Kenian vuoden 2010 perustuslain nojalla. Perustuslain Luku 11 käsittelee piirikuntia. Vuonna 2013 käyttöönotetuilla piirikunnilla korvattiin aiempi maakuntajako.

Oheinen taulukko on osin käännösartikkeli, jota on lähteistetty vasta osittain. Esimerkiksi ennen vuotta 2013 voimassaolleen aluejaon maakuntien nimiä ei ole tässä vaiheessa vielä suomennettu. Etenkin lähteistämättömään sisältöön tilee suhtautua varovaisuudella.

## Lähteet

## Aiheesta muualla
608 Adolfine

**608 Adolfine (A916 OH)** on suuri päävyöhykkeen asteroidi, joka kiertää Marsin ja Jupiterin välisellä vyöhykkeellä. Asteroidi kiertää Auringon ympäri  (noin ) kiertoradalla, joka on lähimmillään  astronomisen yksikön ja etäisimmillään  astronomisen yksikön päässä Auringosta. Asteroidi on läpimitaltaan noin . Pyörähdysaika akselin ympäri on .

## Lähteet
Brigitte Kronauer

**Brigitte Kronauer** (29. joulukuuta 1940 Essen – 22. heinäkuuta 2019 Hampuri) oli saksalainen kirjailija, koulutukseltaan opettaja. Hänen läpimurtonsa oli *Frau Mühlenbeck im Gehäus* vuonna 1980. Kronauer on saanut vaikutteita uudesta romaanista ja hänen kirjojensa päähenkilöt usein etsivät omaa identiteettiään. Hän sai Georg Büchnerin palkinnon vuonna 2005.

Kronauer kuoli pitkäaikaiseen sairauteen 78-vuotiaana heinäkuussa 2019.
## Romaanit
* *Frau Mühlenbeck im Gehäus* (1980)
* *Rita Münster* (1983)
* *Berittener Bogenschütze* (1986)
* *Die Frau in den Kissen* (1990)
* *Das Taschentuch* (1994)
* *Teufelsbrück* (2000)
* *Verlangen nach Musik und Gebirge* (2004)
* *Errötende Mörder* (2007)
* *Zwei schwarze Jäger* (2009)
* *Gewäsch und Gewimmel* (2013)
* *Der Scheik von Aachen* (2016)
## Lähteet

## Aiheesta muualla
Abelmonumentet

**Abelmonumentet** on Oslon Slottsparkenissa sijaitseva matemaatikko Niels Henrik Abelille omistettu patsas, joka joka esittää nuorta alastonta miestä kahden geniushahmon päällä. Gustav Vigelandin veistämä pronssinen patsas on 4,10 metriä korkea ja se on asetettu kahdeksanmetriselle graniittijalustalle. Patsas syntyi alun perin ehdotukseksi Oslon yliopiston julistamaan Abelin syntymän satavuotisjuhlan muistomerkkikilpailuun, mutta se ei ollut sopiva tarkoitetulle paikalle yliopiston päärakennuksen eteen. Vuonna 1908 se sijoitettiin nykyiselle paikalleen Slottsparkenin kaakkoiskulmaan, joka samalla nimettiin Abelin kukkulaksi. 
## Lähteet

## Aiheesta muualla
Mateba Model 6 Unica

**Mateba Model 6 Unica** (tunnetaan myös nimellä **Mateba Autorevolver**) on italialainen Mateban valmistama rekyylitoiminen puoliautomaattinen revolveri. Siinä on kuuden patruunan rulla, ja siinä voi käyttää .357 Magnum-, .41 Magnum-, .44 Magnum- ja .454 Casull -kaliipereiden patruunoita. Aseen suunnitteli Emilio Ghisoni.

Mateba Model 6 Unica eroaa toimintatavaltaan valtaosasta revolvereita. Mateba Model 6 Unica on rekyylitoiminen, mikä tarkoittaa, että jokaisen laukauksen energiaa käytetään seuraavan patruunan lataamiseen. Perinteisesti revolverit käyttävät joko manuaalista viritysmekanismia tai kaksitoimista liipaisinta rullan kääntämiseen ja seuraavan patruunan lataamiseen. Revolverin piippu sijaitsee myös monesta perinteisestä revolverista poiketen rullan alimman patruunapesän kohdalla.

## Lähteet

## Aiheesta muualla
Guilty Gear (videopeli)

**Guilty Gear** on Arc System Worksin kehittämä ja julkaisema taistelupeli. Peli on julkaistu vuonna  PlayStationille.

## Kehitys
Peli aloitti uuden pelisarjan 1990-luvun lopulla, kun 1990-luvun alussa alkanut taistelupelien boomi oli jo tasoittunut ja pelit olivat siirtyneet 2D-grafiikasta 3D-grafiikan käyttöön. Toisin kuin monet aiemmat lajityypin pelit *Guilty Gear* ei julkaistu ensin kolikkopelinä vaan suoraan pelikonsolille. Pelin hahmot oli tyylitelty karusti ja musiikki muistutti garage rockia. Suurimman osan pelistä kehitti Daisuke Ishiwatari, joka pelisuunnittelun ohella teki myös peliin taidetta, musiikkia sekä osittain ääninäyttelyä.

## Pelaaminen
Peli sijoittuu 22. vuosisadalle, johon mennessä on kehitetty biologiset aseet nimeltä "Gears", jotka saavuttavat tietoisuuden ja nousevat sotaan ihmiskuntaa vastaan. Kapinallisia vastaan taistelee ryhmä ritareita, ja taisteluturnauksia järjestetään Gearsin johtajan etsimiseksi. Pelissä on tavanomaiset pelimoodit, kymmenen taistelijahahmoa ja jokaisella hahmolla on puolitusinaa erikoisliikettä.

## Vastaanotto
Peli sai IGN:n arvostelussa arvosanaksi 8/10. Arvostelussa pelin sanottiin ansaitsevan kulttistatuksen sen puutteista huolimatta. Peliä kutsuttiin yllättävän tasapainoiseksi ja muun muassa animaation taso sai kehuja.

## Lähteet

## Aiheesta muualla
*
Samburun piirikunta

**Samburun piirikunta** () on aluehallinnollinen alue Keniassa, yksi maan 47 piirikunnasta. Piirikunnan maapinta-ala on 21&nbsp;022,10 (tai 21&nbsp;090) neliökilometriä ja väkiluku on 310&nbsp;327 asukasta (VL2019).

Piirikuntaa rajaavat naapureina luoteessa Turkanan, pohjoisessa Marsabitin, idässä ja kaakossa Isiolon, etelässä Laikipian ja lounaassa Baringon piirikunnat.

Hallintokeskus on Maralalin kaupunki (31&nbsp;350 as., VL2019).

Ololokwen, Ol Lenkiyon, Ndoton ja Ngiron vuorilla on tiheitä ikimetsän saarekkeita, joita aro ympäröi. Piirikunnan pohjoisosaa rajaa Turkanajärvi.

Pääelinkeinoja ovat laiduntaminen ja omavaraisviljely. Maissia, papuja ja vehnää viljellään yleisesti Keski-Samburussa Kirisian ja Lorrokin maaseudulla sekä Pohjois-Samburussa Baragoin maaseudulla. Keinokastelun avulla viljellään hedelmiä Nyirovuoristossa. 


Tree at Samburu National Reserve (12942053).jpg|Puu Sambusun luonnonpuistossa.
African Black Backed Jacal.jpeg|Vaippasakaali
Reserve samburu paysage 2.jpg|Luonnonolot kertovat kuivuudesta.
Maralal.jpg|Maralalin kaupunkia.
Mt. Ololokwe Samburu.jpg|Mount Ololokwe.
Samburu Women in traditional regalia.jpg|Piirikunnan naisia perinteiset regaliat (asemaa kuvaavat symbolikorut) yllään.
Maralal Camel Derby (61 of 93) (29647227024).jpg|

## Lähteet

## Aiheesta muualla
699 Hela

**699 Hela (A910 LC)** on suuri asteroidi, jonka kiertorata leikkaa Marsin kiertoradan. Asteroidi kiertää Auringon ympäri  (noin ) kiertoradalla, joka on lähimmillään  astronomisen yksikön ja etäisimmillään  astronomisen yksikön päässä Auringosta. Kirkkauden ja valon heijastumisen perusteella asteroidi on läpimitaltaan todennäköisesti  &ndash; . Pyörähdysaika akselin ympäri on .

## Lähteet
11500 Tomaiyowit

**11500 Tomaiyowit (1989 UR)** on pieni Maan lähelle tuleva asteroidi, joka luokitellaan Apollo-asteroideihin. Asteroidin kiertorata leikkaa Maan kiertoradan ja ohittaa Maan lähimmillään  astronomisen yksikön päästä. Asteroidi kiertää Auringon ympäri  (noin ), jolloin se on lähimmillään Auringosta  astronomisen yksikön päässä ja etäisimmillään  astronomisen yksikön päässä. Asteroidi on läpimitaltaan noin . Pyörähdysaika akselin ympäri on . 

Tomaiyowit on Äiti-Maa luisenolaisessa luomistarinassa.

## Lähteet
Yang Zhongjian

**Yang Zhongjian** (; 1897 Huaxian, Shaanxi, Kiina – 1979, Peking), kirjallisuudessa **C. C. Young**, oli kiinalainen paleontologi. Hän oli 1900-luvun tunnetuin kiinalaisiin selkärankaisiin erikoistunut paleontologi. Yang nimesi useita Kiinan mesotsooisen ajan dinosauruksia ja julkaisi 1900-luvulla suurimman osan erikoisalansa tutkimuksesta.

## Koulutus
Yang valmistui vuonna 1923 Pekingin yliopistosta geotieteiden alalta. Sen jälkeen hän muutti Saksaan tohtorintutkintoaan tekemään. Saksan vuosinaan Yang myös verkostoitui monien Euroopan johtavien paleontologien kanssa. Hän valmistui tohtoriksi Münchenin yliopistosta vuonna 1927.

## Ura
Vuonna 1928 Yang palasi opintonsa päättäneenä takaisin Kiinaan. Hänen tutkimusalansa oli jo päässyt kuihtumaan Kiinassa ja oli vähällä huomiolla. Kun Yang kuitenkin vuonna 1929 alkoi julkaista paleontologista tutkimusta kiinalaisista selkärankaisista, hän alkoi saada nopeasti työstään huomiota. Yang perustikin pian oman laboratorion.

Uransa aikana Yang toimi myös useissa merkittävissä tehtävissä. Hän oli professorina esimerkiksi Pekingin yliopistossa ja Luoteis-Kiinan yliopistossa Xi’anissä ja johtajana Pekingin luonnontieteellisessä museossa ja Pekingin paleontologian ja paleoantropologian instituutissa. Vuonna 1958 hän perusti laboratorioonsa perustuen Kiinan ensimmäisen tutkimuskeskuksen, joka keskittyi selkärankaisten fossiilien tutkimukseen.

Yang julkaisi tutkimustöitä aina kuolemaansa asti. Joitain töitä julkaistiin vielä hänen kuolemansa jälkeen vuonna 1982. Hänen nimeämiään dinosauruksia olivat ainakin *[[Psittacosaurus]]*, *[[Yunnanosaurus]]*, *[[Mamenchisaurus]]* ja *[[Tsintaosaurus]]*. Dinosaurusten lisäksi Yang julkaisi selostuksia monista muista vastalöydetyistä eläinlajeista.

## Lähteet
Seberang Perai

**Seberang Perai** on kaupunki Malesiassa Penangin osavaltion mantereenpuoleisessa osassa. Kaupunkia yhdistää Penangin saareen kaksi siltaa.

Seberang Petai koostuu kolmesta kaupunkikeskuksesta: Butterworth, Bukit Mertajam ja Nibong Tebal. Sen kokonaispinta-ala on 747 neliökilometriä, ja väkiluku 946&nbsp;200 (2019). Se sai vuonna 2019 kaupunkioikeudet, mikä tarkoittaa muun muassa sitä, että kaupunkia johtaa pormestari. Hallinnollisesti alue jakaantuu kolmeen piirikuntaan: Pohjoinen (Seberang Perai Utara), keskiosa (Seberang Perai Tengah) ja etelä (Seberang Perai Selatan).

Penangin sataman kuudesta terminaalista viisi on Seberang Peraissa ja yksi George Townissa salmen toisella puolella.

## Lähteet
Subang Jaya

**Subang Jaya** on Malesian Selangorin osavaltiossa, Petalingin alueella sijaitseva kaupunki, noin 20 kilometriä Kuala Lumpurista länteen Malaijin niemimaan länsirannikolla osana Klang Valleyn metropolialuetta. Kaupungissa on lähes miljoona asukasta, ja se sai virallisen kaupunkistatuksen lokakuussa 2020.

## Historia
Subang Jaya oli alun perin öljypalmuviljelmä, joka kaavoitettiin asuin- ja yrityskäyttöön 1970-luvulla. Se kasvoi nopeasti Kuala Lumpurin läheisyyden ansiosta ja on sittemmin kehittynyt monikulttuuriseksi asuin- ja keskuskaupungiksi.

## Talous ja infrastruktuuri
Kaupungin talouden ytimessä ovat kauppa, koulutus ja palvelut. Subang Jaya on merkittävä kevyen teollisuuden keskus Klang Valleyn alueella, ja sen teollisuusalueisiin kuuluvat Subang Industrial Park SS13, Sime UEP Industrial Park, Subang Hi-Tech Industrial Park sekä USJ 1–8. Kaupungissa on hyvin kehittyneet julkiset liikenneyhteydet, ja liikkuminen on vaivatonta bussien ja taksien avulla. Maksaminen onnistuu laajalti korteilla, vaikka käteistä on hyvä pitää mukana joissakin tilanteissa.

## Koulutus
Subang Jaya tunnetaan merkittävänä koulutuskeskuksena, jossa toimii useita korkeakouluja ja yliopistoja, kuten Taylor’s University ja INTI International University. Kaupungin koulutustarjonta houkuttelee opiskelijoita laajasti.

## Matkailu ja vapaa-aika
Subang Jaya on kasvanut merkittäväksi matkailu- ja palvelukeskukseksi, joka houkuttelee runsaasti turisteja. Tunnettuja matkailukohteita ovat Sunway Lagoon Resort, Sunway Pyramid -ostoskeskus, Sunway City ja Mines Wellness City. Kaupungin keskustassa sijaitsevat myös Subang Parade, Empire Subang ja Eon Big Subang -hypermarket. Vapaa-aikaa voi viettää esimerkiksi Subang Ria Parkissa, joka sijaitsee Sime Darby Medical Centerin läheisyydessä, tai Subang Recreational Parkissa, jossa on järvi ja Malesian suurin paintballpuisto. Lisäksi Min Nature tarjoaa uuden virkistyskohteen. Kaupungissa on monipuoliset urheilumahdollisuudet, ja MPSJ Stadiumilla on jalkapallokenttä ja juoksurata.

## Kulttuuri ja yhteisöllisyys
Subang Jaya on monikulttuurinen kaupunki, joka tarjoaa laajan valikoiman ruokakulttuureja paikallisista perinneruoista kansainvälisiin vaihtoehtoihin, erityisesti Puchongin kaupunginosassa ja SS15-alueella. Kaupungin hallinto korostaa yhteisöllisyyttä ja ympäristön siisteyttä erilaisten tapahtumien ja ohjelmien avulla. Alueella sijaitsee myös roomalaiskatolinen St. Thomas More -kirkko UEP Industrial Parkin alueella.

## Alueet
Subang Jayan alueeseen kuuluvat muun muassa Bandar Sunway, Batu Tiga, Putra Heights ja USJ. Kaupunki kattaa Petalingin eteläisen kolmanneksen ja on hallinnollisesti keskittynyt Subang Jayan kunnallishallinnon keskukseen.

## Lähteet
Pyörösillit

**Pyörösillit** (Dussumieriidae) on sillikaloihin kuuluva kalaheimo. Heimon lajeja tavataan lämpimistä vesistä maapallon ympäri. Pyörösillit luokiteltiin aiemmin sillien heimoon.

## Lajit ja anatomia
Pyörösilleihin kuuluu kaksi sukua, jotka ovat *[[Dussumieria]]* ja *[[Etrumeus]]*. Yhteensä lajeja on lähteestä riippuen 14–16. Heimon kalat ovat ruumiinraketneeltaan hoikkia, pitkänomaisia ja kuonostaan pyöreähköjä. Ne kasvavat noin 20 cm pitkiksi. Erotuksena moniin muihin sillikaloihin, pyörösilleillä on vatsassaan vain yksi luusuomu lähellä vatsaeviä. Peräevä on lyhyehkö ja pyrstöevä on haarautunut.

## Levinneisyys ja elintavat
Pyörösillilajeja elää lämpimillä alueilla. Niitä tavataan pääasiassa valtamerien rannikoilta, mutta muutama laji elää myös murtovesissä tai makeissa vesissäkin.

## Lähteet
Mico Huttunen

**Mico Huttunen** (s. 24. heinäkuuta 2005) on suomalainen pesäpalloilija. Huttunen edustaa Superpesiksessä pelaavaa kasvattajaseuraansa Haminan Palloilijoita. Hän pelaa ulkokentällä lukkarina. Huttunen on pelannut 32 Superpesiksen runkosarjan ottelua. Näissä otteluissa hän on lyönyt kaksi tavallista juoksua, tuonut seitsemän juoksua ja kerännyt 55 kärkilyöntipistettä. Huttunen on pelannut kahdeksan Superpesiksen alempien pudotuspelien ottelua. Näissä otteluissa hän on tuonut yhden juoksun ja kerännyt 22 kärkilyöntipistettä. Uran tilastot päivitetty 10. elokuuta 2025.

## Lähteet
David Crystal

**David Crystal** (s. 6. heinäkuuta 1941 Pohjois-Irlanti) on brittiläinen kielitieteilijä, joka on erikoistunut englannin kieleen. Hän on yksi nykyajan johtavia kielitieteilijöitä. Tutkimustyönsä yhteydessä hän on kirjoittanut ja toimittanut yli sata teosta. Crystalin tunnetuimpiin teoksiin lukeutuu muun muassa *[[Cambridge Encyclopedia of Language|The Cambridge Encyclopedia of Language]]* ja *[[Cambridge Encyclopedia of the English Language|The Cambridge Encyclopedia of the English Language]]*. Hänelle myönnettiin brittiläisen imperiumin ritarikunnan upseerin arvo vuonna 1995 palveluksista englannin kielelle. British Academyn jäseneksi hänet valittiin vuonna 2000. Learned Society of Walesin perustajajäseniin Crystal on lukeutunut vuodesta 2010.

Crystal syntyi juutalaiselle isälle ja roomalaiskatoliselle äidille, joista kummankaan suku ei hyväksynyt avioliittoa. Sotavuosina tapahtuneen eron seurauksena hänet kastettiin kuusivuotiaana katoliseksi. Lapsuutensa hän vietti Pohjois-Walesin Holyheadin monikielisessä kaupungissa, mikä herätti hänen kiinnostuksensa kieliin. Hänen perheensä muutti Liverpooliin vuonna 1951, missä hän opiskeli ranskaa, latinaa ja kreikkaa. Englantia hän opiskeli vuosina 1959–1962 University College Londonissa. Yliopistoura alkoi luennoitsijana Bangorin yliopistossa vuonna 1963. Kahden vuoden kuluttua hän siirtyi Readingin yliopistoon, jossa hän osallistui kielitieteen koulutusohjelman perustamiseen. Readingin yliopistossa hänestä tuli professori, mutta lopulta hän siirtyi yliopistomaailman ulkopuolelle Britannian hallituksen koulutusleikkausten takia vuonna 1984. Itsenäisenä tutkijana hän on julkaissut useita teoksia ja artikkeleita.

Chartered Institute of Linguists jakaa vuosittain David Crystalin mukaan nimettyä palkintoa kieltentutkimusta edistäneille. Huddersfieldin yliopisto myönsi hänelle kunniatohtorin arvon vuonna 2014.

## Lähteet
La Vicomté-sur-Rance

**La Vicomté-sur-Rance** () on kunta läntisessä Ranskassa Côtes-d'Armorin departementissa Bretagnen alueella. Se sijaitsee Rancejoen varrella, noin kahdeksan kilometriä Dinanin kaupungista koilliseen.

Lyvet'n kylä Rancejoen rannalla oli vielä pieni kylä missä asui muutama kalastaja, kunnes vuonna 1832 aloitettiin Châtelierin tulva-aukon ja sulun rakentaminen Lyvet'n kylän ja vastarannalla olevan Saint-Samsonin välille. Tämän seurauksena muodostui tekojärvi ja samalla laivoille kulkuväylä. Vuonna 1873 rakennettiin laituri, josta tuli erittäin vilkkaan tavaraliikenteen keskus. Lyvet'n satamasta kuljetettiin proomuilla ja laivoilla siideriomenoita, vehnää, ohraa, perunoita, rakennusmateriaaleja ja polttopuita Dinaniin, Rennesiin ja Saint-Maloon.

Lyvet’n ja Saint Samsonin välistä lauttaliikennettä hoiti kolme munkkia, kunnes vuonna 1896 joen yli rakennettiin jalankulkusilta. Saksan armeija tuhosi ensimmäisen jalankulkusillan elokuussa 1944 hidastaakseen liittoutuneiden joukkojen etenemistä. Nykyinen Rancen ylittävä silta rakennettiin vuonna 1955, ja 1970-luvun alussa siihen rakennettiin nostosillat, jotta huviveneet pääsisivät kulkemaan sen ohi.

## Lähteet

## Aiheesta muualla
Zay Flowers

**Xavier Kevonn ”Zay” Flowers** (s. 11. syyskuuta 2000 Fort Lauderdale, Florida, Yhdysvallat) on yhdysvaltalainen amerikkalaisen jalkapallon pelaaja. Hänen pelipaikkansa on laitahyökkääjä. Flowers edustaa NFL-joukkue Baltimore Ravensia. Ennen NFL-uraansa hän edusti Boston College -yliopiston joukkuetta. Ravens varasi hänet ensimmäisellä kierroksella 22. varausvuorolla . Kesäkuussa 2023 hän teki Ravensin kanssa nelivuotisen ja yhteensä 14 miljoonan dollarin arvoisen tulokassopimuksen. Kaudella 2024 hänet valittiin Pro Bowl -tähdistöotteluun. Flowers on pelannut 33 NFL:n runkosarjan ottelua. Näissä otteluissa hänellä on 151 kiinniottoa, 1 917 kiinniotoilla edettyä jaardia ja yhdeksän kiinniotoilla tehtyä touchdownia. Hän on edennyt juoksemalla 112 jaardia ja tehnyt juoksemalla yhden touchdownin. Flowers on pelannut kaksi  ottelua. Näissä otteluissa hänellä on yhdeksän kiinniottoa, 156 kiinniotoilla edettyä jaardia ja yksi kiinniotoilla tehty touchdown. Hän on edennyt juoksemalla neljä jaardia. Hän on rähmännyt pallon yhden kerran. Uran tilastot päivitetty kauden 2024 jälkeen.

## Lähteet
11885 Summanus

**11885 Summanus (1990 SS)** on keskikokoinen Maan lähelle tuleva asteroidi, joka luokitellaan Apollo-asteroideihin. Asteroidin kiertorata leikkaa Maan kiertoradan ja ohittaa Maan lähimmillään  astronomisen yksikön päästä. Asteroidi kiertää Auringon ympäri  (noin ), jolloin se on lähimmillään Auringosta  astronomisen yksikön päässä ja etäisimmillään  astronomisen yksikön päässä. Asteroidi on läpimitaltaan noin . Pyörähdysaika akselin ympäri on . 

## Lähteet
Giant (Stray Kidsin albumi)

**Giant** on Stray Kidsin toinen japaninkielinen studioalbumi, joka julkaistiin Epic Records Japanin kautta 13. marraskuuta 2024. Albumi sisältää singlet ”Giant”, ”Night” ja ”Falling Up”, joista kaksi viimeisimpänä mainittua toimi animesarjan *[[Tower of God]]* toisen kauden tunnusmusiikkeina.

## Kappaleet

# 
# 
# 
# 
# 
# 
# 
# 
# 
# 

## Lähteet
1333 Cevenola

**1333 Cevenola (1934 DA)** on suuri päävyöhykkeen asteroidi, joka kiertää Marsin ja Jupiterin välisellä vyöhykkeellä. Asteroidi kiertää Auringon ympäri  (noin ) kiertoradalla, joka on lähimmillään  astronomisen yksikön ja etäisimmillään  astronomisen yksikön päässä Auringosta. Asteroidi on läpimitaltaan noin . Pyörähdysaika akselin ympäri on .

Asteroidin spektrityyppi on Sq-luokkaa. Asterodi kuuluu Eunomia-ryhmään.

Vuonna 2008 ilmoitettiin, että asteroidia kiertää kappale, jonka läpimitta on noin .

## Lähteet